CELEX: 32012R0932
Language: lv
Date: 2012-10-03 00:00:00
Title: Komisijas Regula (ES) Nr. 932/2012 ( 2012. gada 3. oktobris ), ar ko īsteno Eiropas Parlamenta un Padomes Direktīvu 2009/125/EK attiecībā uz ekodizaina prasībām mājsaimniecības veļas žāvētājiem  Dokuments attiecas uz EEZ

12.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 278/1
            
         KOMISIJAS REGULA (ES) Nr. 932/2012
   (2012. gada 3. oktobris),
   ar ko īsteno Eiropas Parlamenta un Padomes Direktīvu 2009/125/EK attiecībā uz ekodizaina prasībām mājsaimniecības veļas žāvētājiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Direktīvu 2009/125/EK, ar ko izveido sistēmu, lai noteiktu ekodizaina prasības ar enerģiju saistītiem ražojumiem (1), un jo īpaši tās 15. panta 1. punktu,
   pēc apspriešanās ar Ekodizaina apspriežu forumu,
   tā kā:
   
               (1)
            
            
               Saskaņā ar Direktīvu 2009/125/EK Komisijai ir jānosaka ekodizaina prasības enerģiju patērējošiem produktiem, kam ir ievērojams pārdošanas un tirdzniecības apjoms un kam ir ievērojama ietekme uz vidi un ievērojams potenciāls mazināt ietekmi uz vidi bez pārmērīgām izmaksām.
            
         
               (2)
            
            
               Direktīvas 2009/125/EK 16. panta 2. punkta a) apakšpunkts paredz, ka Komisijai vajadzības gadījumā būtu jāievieš īstenošanas pasākums attiecībā uz mājsaimniecības ierīcēm, tostarp mājsaimniecības veļas žāvētājiem.
            
         
               (3)
            
            
               Komisija ir veikusi priekšizpēti, lai analizētu mājsaimniecībās parasti izmantoto mājsaimniecības veļas žāvētāju tehniskos, vides un ekonomiskos aspektus. Šis pētījums ir izstrādāts kopā ar iesaistītajām un ieinteresētajām aprindām no Savienības un trešām valstīm, un pētījuma rezultāti ir publiski pieejami.
            
         
               (4)
            
            
               Šī regula būtu jāpiemēro produktiem, kas ir paredzēti veļas žāvēšanai mājsaimniecībās.
            
         
               (5)
            
            
               Kombinētajām mājsaimniecības veļas mazgāšanas un žāvēšanas mašīnām ir konkrētas īpašības, tāpēc tās būtu jāizslēdz no šīs regulas darbības jomas.
            
         
               (6)
            
            
               Šajā regulā kā būtisks vides aspekts ir identificēts mājsaimniecības veļas žāvētāju energopatēriņš to lietošanas laikā. Aplēsts, ka 2005. gadā Eiropas Savienībā mājsaimniecības veļas žāvētāju energopatēriņš bija 21 TWh. Ja vien netiks veikti īpaši pasākumi, prognozē, ka energopatēriņš 2020. gadā būs 31 TWh. Priekšizpētē konstatēts, ka šajā regulā aplūkoto produktu energopatēriņu ir iespējams būtiski samazināt.
            
         
               (7)
            
            
               Priekšizpētē konstatēts, ka nav nepieciešams noteikt prasības attiecībā uz citiem Direktīvas 2009/125/EK I pielikuma 1. daļā minētajiem ekodizaina parametriem, jo visbūtiskākais vides aspekts ir mājsaimniecības veļas žāvētāju energopatēriņš to lietošanas laikā. Saskaņā ar Direktīvas 2009/125/EK 6. panta 2. punktu dalībvalstis neaizliedz, neierobežo un neaizkavē mājsaimniecības veļas žāvētāju laišanu tirgū un/vai nodošanu ekspluatācijā to teritorijā, pamatojoties uz ekodizaina prasībām, kas saistītas ar minētās direktīvas I pielikuma 1. daļā minētajiem ekodizaina parametriem, attiecībā uz kuriem šī regula paredz, ka ekodizaina prasības nav nepieciešamas.
            
         
               (8)
            
            
               Būtu jāuzlabo mājsaimniecības veļas žāvētāju energopatēriņa efektivitāte, piemērojot pašreizējās nepatentētās izmaksu ziņā izdevīgās tehnoloģijas, ar kurām var samazināt šo produktu pirkšanas un ekspluatācijas kopējās izmaksas.
            
         
               (9)
            
            
               Ekodizaina prasībām nevajadzētu pasliktināt ražojuma funkcionalitāti no tiešā lietotāja viedokļa, un tām nevajadzētu nelabvēlīgi ietekmēt veselību, drošību vai vidi. Konkrētāk, ieguvumiem no samazināta energopatēriņa produkta lietošanas laikā būtu jābūt lielākiem salīdzinājumā ar tā ražošanas un iznīcināšanas laikā radīto papildu ietekmi uz vidi.
            
         
               (10)
            
            
               Ekodizaina prasības būtu jāievieš pakāpeniski, lai sniegtu ražotājiem pietiekami daudz laika šajā regulā aplūkoto produktu pārveidošanai. Šis laika posms būtu jānosaka tā, lai nepasliktinātu tirgū laisto iekārtu funkcionalitāti un ņemtu vērā ietekmi uz tiešo lietotāju un ražotāju izmaksām, jo īpaši uz mazo un vidējo uzņēmumu izmaksām, vienlaikus nodrošinot regulas mērķu savlaicīgu sasniegšanu.
            
         
               (11)
            
            
               Attiecīgo produkta parametru mērījumi būtu jāveic, izmantojot mērīšanas metodes, ar kurām iegūtie rezultāti ir ticami, precīzi un reproducējami un kurās ņemtas vērā atzītas mūsdienīgas mērīšanas metodes, tostarp – attiecīgā gadījumā – harmonizētie standarti, kurus pieņēmušas Eiropas standartizācijas iestādes, kas minētas I pielikumā Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu un Informācijas sabiedrības pakalpojumu noteikumu sfērā (2).
            
         
               (12)
            
            
               Saskaņā ar Direktīvas 2009/125/EK 8. pantu šajā regulā būtu jānosaka piemērojamās atbilstības novērtēšanas procedūras.
            
         
               (13)
            
            
               Lai atvieglotu atbilstības pārbaužu veikšanu, ražotājiem tehniskajā dokumentācijā būtu jāsniedz Direktīvas 2009/125/EK V un VI pielikumā minētā informācija, ciktāl tā ir saistīta ar šajā regulā noteiktajām prasībām.
            
         
               (14)
            
            
               Papildus šajā regulā noteiktajām juridiski saistošajām prasībām būtu jānosaka arī labāko pieejamo tehnoloģiju indikatīvie kritēriji, lai nodrošinātu, ka informācija par šajā regulā aplūkoto produktu ekoloģiskajiem darbības rādītājiem visā to aprites ciklā ir plaši un viegli pieejama.
            
         
               (15)
            
            
               Šajā regulā paredzētie pasākumi ir saskaņā ar atzinumu, ko sniegusi ar Direktīvas 2009/125/EK 19. panta 1. punktu izveidotā komiteja,
            
         IR PIEŅĒMUSI ŠO REGULU.
   1. pants
   Priekšmets un darbības joma
   1.   Šajā regulā ir paredzētas ekodizaina prasības attiecībā uz elektrisko no elektrotīkla darbināmo mājsaimniecības veļas žāvētāju un ar gāzi darbināmo mājsaimniecības veļas žāvētāju, un iebūvējamo mājsaimniecības veļas žāvētāju, tostarp veļas žāvētāju, kurus pārdod citiem lietojumiem, laišanu tirgū.
   2.   Šo regulu nepiemēro mājsaimniecības kombinētajām veļas mazgāšanas un žāvēšanas mašīnām un mājsaimniecības veļas izgriešanas mašīnām.
   2. pants
   Definīcijas
   Papildus Direktīvas 2009/125/EK 2. pantā paredzētajām definīcijām šajā regulā piemēro šādas definīcijas:
   
               1)
            
            
               “mājsaimniecības veļas žāvētājs” ir iekārta, kurā žāvē tekstilizstrādājumus, tos griežot rotējošā cilindrā, caur kuru virzās silts gaiss un kuru galvenokārt paredzēts izmantot neprofesionālām vajadzībām;
            
         
               2)
            
            
               “iebūvēts mājsaimniecības veļas žāvētājs” ir mājsaimniecības veļas žāvētājs, kuru paredzēts iebūvēt mēbeļu korpusā, sienas nišā vai līdzīgā vietā, kam nepieciešama mēbeļu apdare;
            
         
               3)
            
            
               “mājsaimniecības kombinētā veļas mazgāšanas un žāvēšanas mašīna” ir mājsaimniecības veļas mazgāšanas mašīna, kurai ir gan centrifugēšanas funkcija, gan arī iespējas žāvēt tekstilizstrādājumus, parasti ar sildīšanas un griešanas palīdzību;
            
         
               4)
            
            
               “mājsaimniecības veļas izgriešanas mašīna”, komerciāli zināma arī kā “veļas centrifūga”, ir iekārta, kurā rotējošā cilindrā ar centrbēdzes palīdzību no tekstilizstrādājumiem tiek atdalīts ūdens, kas tiek novadīts pa automātisku sūkni, un kuru galvenokārt paredzēts izmantot neprofesionālām vajadzībām;
            
         
               5)
            
            
               “ventilācijas tipa veļas žāvētājs” ir veļas žāvētājs, kurā tiek ievadīts svaigs gaiss, ko pūš uz tekstilizstrādājumiem, un mitrais gaiss pēc tam tiek izvadīts telpās vai ārpus tām;
            
         
               6)
            
            
               “kondensācijas tipa veļas žāvētājs” ir veļas žāvētājs, kurā iekļauta ierīce (izmantojot kondensāciju vai citā veidā), lai atdalītu mitrumu no gaisa, ko izmanto žāvēšanas procesā;
            
         
               7)
            
            
               “automātisks veļas žāvētājs” ir veļas žāvētājs, kas pārtrauc žāvēšanas procesu, kad, piemēram, ar vadītspējas vai temperatūras sensoru tiek detektēts konkrēts ieliktās veļas mitruma saturs;
            
         
               8)
            
            
               “neautomātisks veļas žāvētājs” ir veļas žāvētājs, kas pārtrauc žāvēšanas procesu pēc iepriekš iestatīta laikposma, parasti izmantojot taimeri, bet kura darbību var pārtraukt arī manuāli;
            
         
               9)
            
            
               “programma” ir iepriekš iestatītu darbību virkne, kuru ražotājs ir noteicis kā piemērotu konkrētu tekstilizstrādājumu žāvēšanai;
            
         
               10)
            
            
               “cikls” ir pilns žāvēšanas process izvēlētajā programmā;
            
         
               11)
            
            
               “programmas laiks” ir laiks no programmas sākuma līdz tās beigām, izņemot tiešā lietotāja iestatītu darbības atlikšanu;
            
         
               12)
            
            
               “nominālā ietilpība” ir konkrētu sausu tekstilizstrādājumu maksimālā pieļaujamā masa kilogramos, ko ražotājs ir norādījis 0,5 kg vienībās un ko ir iespējams apstrādāt izvēlētajā mājsaimniecības veļas žāvētāja programmā, ja veļa tiek ievietota saskaņā ar ražotāja norādījumiem;
            
         
               13)
            
            
               “daļēja noslodze” ir puse no mājsaimniecības veļas žāvētāja nominālās ietilpības konkrētajā programmā;
            
         
               14)
            
            
               “kondensācijas efektivitāte” ir kondensācijas tipa veļas žāvētāja kondensētā mitruma masas attiecība pret mitruma masu, kas atdalīta no žāvētājā ieliktās veļas cikla beigās;
            
         
               15)
            
            
               “izslēgtais režīms” ir stāvoklis, kad mājsaimniecības veļas žāvētājs ir izslēgts, izmantojot iekārtas vadības ierīces vai slēdžus, kas ir pieejami un paredzēti izmantošanai tiešajam lietotājam parastas lietošanas apstākļos, lai nodrošinātu zemāko energopatēriņu, kas var pastāvēt nenoteiktu laiku, kamēr mājsaimniecības veļas žāvētājs ir pievienots enerģijas avotam un izmantots saskaņā ar ražotāja norādījumiem; ja šādas vadības ierīces vai slēdži tiešajam lietotājam nav pieejami, “izslēgtais režīms” ir stāvoklis, kad mājsaimniecības veļas žāvētājs ir automātiski pārslēdzies uz stacionāra energopatēriņa režīmu;
            
         
               16)
            
            
               “ieslēgtais režīms” ir zemākā energopatēriņa režīms, kas bez tiešā lietotāja turpmākas iejaukšanās var saglabāties nenoteiktu laiku pēc programmas beigām un tekstilizstrādājumu izņemšanas no veļas žāvētāja;
            
         
               17)
            
            
               “līdzvērtīgs mājsaimniecības veļas žāvētājs” ir tirgū laists mājsaimniecības veļas žāvētāja modelis ar tādu pašu nominālo ietilpību, tehniskajiem un darbības rādītājiem, energopatēriņu, attiecīgā gadījumā kondensācijas efektivitāti, standarta kokvilnas programmas laiku un akustiskā trokšņa emisiju gaisā žāvēšanas laikā kā citam mājsaimniecības veļas žāvētāja modelim, ko tas pats ražotājs laidis tirgū ar citu ražojuma numuru;
            
         
               18)
            
            
               “standarta kokvilnas programma” ir cikls, kurā tiek žāvēta kokvilnas veļa ar sākotnējo mitruma saturu 60 % un atlikušo mitruma saturu 0 %.
            
         3. pants
   Ekodizaina prasības
   Vispārīgās ekodizaina prasības mājsaimniecības veļas žāvētājiem ir izklāstītas I pielikuma 1. punktā. Īpašās ekodizaina prasības mājsaimniecības veļas žāvētājiem ir izklāstītas I pielikuma 2. punktā.
   Ekodizaina prasības nav jāpiemēro citiem ekodizaina parametriem, kas minēti Direktīvas 2009/125/EK I pielikuma 1. daļā.
   4. pants
   Atbilstības novērtēšana
   1.   Direktīvas 2009/125/EK 8. pantā minētā atbilstības novērtēšanas procedūra ir minētās direktīvas IV pielikumā noteiktā iekšējā dizaina kontrole vai V pielikumā noteiktā vadības sistēma.
   2.   Atbilstības novērtēšanai saskaņā ar Direktīvas 2009/125/EK 8. pantu tehniskā dokumentācija ietver šīs regulas II pielikumā minētā aprēķina kopiju.
   Ja informācija, kas ietverta konkrēta mājsaimniecības veļas žāvētāja modeļa tehniskajā dokumentācijā, ir iegūta ar aprēķiniem, pamatojoties uz konstrukciju un/vai ekstrapolējot no citiem līdzvērtīgiem mājsaimniecības veļas žāvētājiem, tad dokumentācijā iekļauj datus par šādiem aprēķiniem un/vai ekstrapolāciju un testiem, kurus ražotāji veikuši, lai pārbaudītu veikto aprēķinu precizitāti. Šādos gadījumos tehniskajā dokumentācijā norāda arī visus citus līdzvērtīgos mājsaimniecības veļas žāvētāju modeļus, ja tehniskajā dokumentācijā iekļautā informācija tika iegūta tādā pašā veidā.
   5. pants
   Verifikācijas procedūra tirgus uzraudzības nolūkā
   Veicot Direktīvas 2009/125/EK 3. panta 2. punktā minētās tirgus uzraudzības pārbaudes saistībā ar atbilstību šīs regulas I pielikumā noteiktajām prasībām, dalībvalstu iestādes piemēro šīs regulas III pielikumā aprakstīto verifikācijas procedūru.
   6. pants
   Kritēriji
   Šīs regulas IV pielikumā ir norādīti indikatīvie kritēriji mājsaimniecības veļas žāvētājiem ar vislabākajiem darbības rādītājiem, kas pieejami tirgū šīs regulas spēkā stāšanās brīdī.
   7. pants
   Pārskatīšana
   Ņemot vērā tehnoloģisko attīstību, Komisija šo regulu pārskata ne vēlāk kā piecus gadus pēc tās stāšanās spēkā un par pārskatīšanas rezultātiem informē Ekodizaina apspriežu forumu. Regulu pārskatot, jo īpaši novērtē III pielikumā noteiktās verifikācijas pielaides un ventilācijas tipa žāvētāju efektivitāti.
   8. pants
   Stāšanās spēkā un piemērošana
   1.   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   2.   To piemēro no 2013. gada 1. novembra.
   Tomēr:
   
               a)
            
            
               vispārīgās ekodizaina prasības, kas noteiktas I pielikuma 1.1. un 1.2. punktā, piemēro no 2014. gada 1. novembra;
            
         
               b)
            
            
               īpašās ekodizaina prasības, kas noteiktas I pielikuma 2.2. punktā, piemēro no 2015. gada 1. novembra.
            
         
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 3. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 285, 31.10.2009., 10. lpp.
   
      (2)  OV L 204, 21.7.1998., 37. lpp.
   
      I PIELIKUMS
      
         Ekodizaina prasības
      
      1.   Vispārīgas ekodizaina prasības
      
      
                  1.1.
               
               
                  Lai aprēķinātu mājsaimniecības veļas žāvētāju energopatēriņu un citus parametrus, izmanto ciklu, kas žāvē kokvilnas veļu (ar ieliktās veļas sākotnējo mitruma saturu 60 %) līdz atlikušajam ieliktās veļas mitruma saturam 0 % (turpmāk “standarta kokvilnas programma”). Šis cikls ir skaidri identificējams mājsaimniecības veļas žāvētāja programmas izvēles ierīcē(-ēs) un/vai mājsaimniecības veļas žāvētāja displejā, ja tāds ir, un tas ir apzīmēts ar norādi “standarta kokvilnas programma” vai ar vienotu simbolu, vai ar attiecīgu norādes un simbola kombināciju; mājsaimniecības veļas žāvētājiem, kas aprīkoti ar automātisku programmas izvēli vai ar automātisku žāvēšanas programmas izvēles funkciju, vai izvēlētās programmas saglabāšanas funkciju, šis cikls ir iestatīts kā noklusējuma cikls. Ja veļas žāvētājs ir automātisks, arī “standarta kokvilnas programma” ir automātiska.
               
            
                  1.2.
               
               
                  Ražotāja sagatavotajā lietošanas instrukcijā norāda:
                  
                              a)
                           
                           
                              informāciju par “standarta kokvilnas programmu” un precizē, ka tā ir piemērota normālas mitras kokvilnas veļas žāvēšanai un ka energopatēriņa ziņā tā ir visefektīvākā programma mitras kokvilnas veļas žāvēšanai;
                           
                        
                              b)
                           
                           
                              jaudas patēriņu izslēgtajā režīmā un ieslēgtajā režīmā;
                           
                        
                              c)
                           
                           
                              indikatīvu informāciju par programmas laiku un energopatēriņu galvenajām žāvēšanas programmām gan pilnā, gan – attiecīgā gadījumā – daļējā noslodzē;
                           
                        
            2.   Īpašas ekodizaina prasības
      
      Mājsaimniecības veļas žāvētāji atbilst šādām prasībām:
      
                  2.1.
               
               
                  no 2013. gada 1. novembra:
                  
                              —
                           
                           
                              energoefektivitātes indekss (EEI) ir mazāks par 85,
                           
                        
                              —
                           
                           
                              kondensācijas tipa mājsaimniecības veļas žāvētājiem svērtā kondensācijas efektivitāte nedrīkst būt mazāka par 60 %;
                           
                        
            
                  2.2.
               
               
                  no 2015. gada 1. novembra:
                  
                              —
                           
                           
                              kondensācijas tipa mājsaimniecības veļas žāvētājiem energoefektivitātes indekss (EEI) nedrīkst būt mazāks par 76,
                           
                        
                              —
                           
                           
                              kondensācijas tipa mājsaimniecības veļas žāvētājiem svērtā kondensācijas efektivitāte nedrīkst būt mazāka par 70 %.
                           
                        Energoefektivitātes indeksu (EEI) un svērto kondensācijas efektivitāti aprēķina saskaņā ar II pielikumu.
               
            
   
      II PIELIKUMS
      
         Energoefektivitātes indeksa un svērtās kondensācijas efektivitātes aprēķināšanas metode
      
      1.   ENERGOEFEKTIVITĀTES INDEKSA APRĒĶINĀŠANA
      Lai aprēķinātu mājsaimniecības veļas žāvētāja energoefektivitātes indeksu (EEI), mājsaimniecības veļas žāvētāja svērto energopatēriņu gadā kokvilnas standarta programmā pilnā un daļējā noslodzē salīdzina ar standarta energopatēriņu gadā.
      
                  a)
               
               
                  Energoefektivitātes indeksu (EEI) aprēķina saskaņā ar turpmāk norādīto formulu un noapaļo līdz vienai decimālzīmei:
                  
                     
                  kur:
                  —   AEC= mājsaimniecības veļas žāvētāja svērtais energopatēriņš gadā,
                  —   SAEC= mājsaimniecības veļas žāvētāja standarta energopatēriņš gadā.
               
            
                  b)
               
               
                  Standarta energopatēriņu gadā (SAEC
                     ) aprēķina kWh/gadā saskaņā ar turpmāk norādīto formulu un noapaļo līdz divām decimālzīmēm:
                  
                              —
                           
                           
                              visiem mājsaimniecības veļas žāvētājiem, kas nav ventilācijas tipa veļas žāvētāji:
                              
                                 
                           
                        
                              —
                           
                           
                              ventilācijas tipa mājsaimniecības veļas žāvētājiem:
                              
                                 
                           
                        kur:
                  
                              —
                           
                           
                              
                                 c ir mājsaimniecības veļas žāvētāja nominālā ietilpība standarta kokvilnas programmā,
                           
                        
                              —
                           
                           
                              
                                 Tt
                                  ir svērtais programmas laiks standarta kokvilnas programmā.
                           
                        
            
                  c)
               
               
                  Svērto energopatēriņu gadā (AEC
                     ) kWh/gadā aprēķina šādi un noapaļo līdz divām decimālzīmēm:
                  
                              i)
                           
                           
                              
                                 
                              kur:
                              —   Et= svērtais energopatēriņš, izteikts kWh un noapaļots līdz divām decimālzīmēm,
                              —   Po= jauda “izslēgtā režīmā” standarta kokvilnas programmai pilnā noslodzē, izteikta kā W un noapaļota līdz divām decimālzīmēm,
                              —   Pl= jauda “ieslēgtā režīmā” standarta kokvilnas programmai pilnā noslodzē, izteikta kā W un noapaļota līdz divām decimālzīmēm,
                              —   Tt= svērtais programmas laiks, izteikts minūtēs un noapaļots līdz pilnai minūtei,
                              —   160= žāvēšanas ciklu kopējais skaits gadā;
                           
                        
                              ii)
                           
                           
                              ja mājsaimniecības veļas žāvētājs ir aprīkots energopatēriņa vadības sistēmu un pēc programmas beigām tas automātiski atgriežas “izslēgtā režīmā”, svērto energopatēriņu gadā (AEC
                                 ) aprēķina, ņemot vērā “ieslēgtā režīma” faktisko ilgumu, saskaņā ar šādu formulu:
                              kur:
                              —   Tl= “ieslēgtā režīma” ilgums standarta kokvilnas programmai pilnā noslodzē, izteikts minūtēs un noapaļots līdz pilnai minūtei.
                           
                        
            
                  d)
               
               
                  Programmas svērto laiku (Tt
                     ) standarta kokvilnas programmā aprēķina minūtēs un noapaļo līdz pilnai minūtei saskaņā ar šādu formulu:
                  
                     
                  kur:
                  —   Tdry= programmas laiks standarta kokvilnas programmai pilnā noslodzē, izteikts minūtēs un noapaļots līdz pilnai minūtei,
                  —   Tdry½= programmas laiks standarta kokvilnas programmai daļējā noslodzē, izteikts minūtēs un noapaļots līdz pilnai minūtei.
               
            
                  e)
               
               
                  Svērto energopatēriņu (Et
                     ) aprēķina kWh un noapaļo līdz divām decimālzīmēm saskaņā ar šādu formulu:
                  
                     
                  kur:
                  —   Edry= energopatēriņš standarta kokvilnas programmai pilnā noslodzē, izteikts kWh un noapaļots līdz divām decimālzīmēm,
                  —   Edry½= energopatēriņš standarta kokvilnas programmai daļējā noslodzē, izteikts kWh un noapaļots līdz divām decimālzīmēm.
               
            
                  f)
               
               
                  Ar gāzi darbināmiem mājsaimniecības veļas žāvētājiem standarta kokvilnas programmas energopatēriņu pilnā un daļējā noslodzē aprēķina kWh un noapaļo līdz divām decimālzīmēm saskaņā ar šādu formulu:
                  
                     
                  
                     
                  kur:
                  —   Egdry= standarta kokvilnas programmas gāzes patēriņš pilnā noslodzē, izteikts kWh un noapaļots līdz divām decimālzīmēm,
                  —   Egdry½= standarta kokvilnas programmas gāzes patēriņš daļējā noslodzē, izteikts kWh un noapaļots līdz divām decimālzīmēm,
                  —   Egdry,a= standarta kokvilnas programmas papildu elektroenerģijas patēriņš pilnā noslodzē, izteikts kWh un noapaļots līdz divām decimālzīmēm,
                  —   Egdry½,a= standarta kokvilnas programmas papildu elektroenerģijas patēriņš daļējā noslodzē, izteikts kWh un noapaļots līdz divām decimālzīmēm,
                  —–   fg= 2,5.
               
            2.   SVĒRTĀS KONDENSĀCIJAS EFEKTIVITĀTES APRĒĶINĀŠANA
      Programmas kondensācijas efektivitāte ir mājsaimniecības kondensācijas tipa veļas žāvētāja tvertnē kondensētās un uzkrātās mitruma masas attiecība pret mitruma masu, kas programmas darbības laikā tiek atdalīta no žāvētājā ieliktajiem tekstilizstrādājumiem, kura savukārt ir atšķirība starp mitro tekstilizstrādājumu testēšanas masu pirms žāvēšanas un testēšanas tekstilizstrādājumu masu pēc žāvēšanas. Lai aprēķinātu svērto kondensācijas efektivitāti, ņem vērā standarta kokvilnas programmas vidējo kondensācijas efektivitāti gan pilnā, gan daļējā noslodzē.
      Programmas svērto kondensācijas efektivitāti (Ct
         ) aprēķina procentos un noapaļo līdz veselam procentam, izmantojot šādu formulu:
      
         
      kur:
      —   Cdry= standarta kokvilnas programmas vidējā kondensācijas efektivitāte pilnā noslodzē,
      —   Cdry½= standarta kokvilnas programmas vidējā kondensācijas efektivitāte daļējā noslodzē.
      Vidējo kondensācijas efektivitāti C aprēķina šādi, ņemot vērā kondensācijas efektivitāti testēšanas reizēs, un izsaka procentos:
      
         
      kur:
      
                  —
               
               
                  
                     n ir testēšanas reižu skaits, kurā ietilpst vismaz četras derīgas testēšanas ciklu reizes izvēlētajā programmā,
               
            
                  —
               
               
                  
                     j ir testēšanas reizes numurs,
               
            
                  —
               
               
                  
                     Wwj
                      ir kondensatora rezervuārā uzkrātā ūdens masa testēšanas reizes j laikā,
               
            
                  —
               
               
                  
                     Wi
                      ir mitro testēšanas tekstilizstrādājumu masa pirms žāvēšanas,
               
            
                  —
               
               
                  
                     Wf
                      ir mitro testēšanas tekstilizstrādājumu masa pēc žāvēšanas.
               
            
   
      III PIELIKUMS
      
         Verifikācijas procedūra tirgus uzraudzības nolūkā
      
      Atbilstības nodrošināšanai un šajā regulā noteikto prasību atbilstības verifikācijai mērījumus un aprēķinus veic, izmantojot harmonizētos standartus, kuru atsauces numuri ir publicēti Eiropas Savienības Oficiālajā Vēstnesī, vai izmantojot citu ticamu, precīzu un reproducējamu mērīšanas metodi, kas ir mūsdienīga un vispāratzīta un ar kuru iegūto rezultātu nenoteiktība ir uzskatāma par zemu.
      Lai pārbaudītu atbilstību I pielikumā noteiktajām prasībām, dalībvalstu iestādes testē vienu mājsaimniecības veļas žāvētāju. Ja 4. panta 2. punkta izpratnē izmērītie parametri neatbilst ražotāja deklarētajām vērtībām 1. tabulā noteiktajos vērtību intervālos, mērījumus veic vēl trijiem mājsaimniecības veļas žāvētājiem. Šo triju mājsaimniecības veļas žāvētāju izmērīto vērtību vidējam aritmētiskajam ir jāatbilst prasībām 1. tabulā norādītajos intervālos.
      Pretējā gadījumā uzskata, ka konkrētais modelis un visi citi līdzvērtīgie mājsaimniecības veļas žāvētāju modeļi neatbilst I pielikumā noteiktajām prasībām.
      
         1.   tabula
      
      
                  Izmērītais parametrs
               
               
                  Verifikācijas pielaides
               
            
                  Svērtais energopatēriņš gadā
               
               
                  Izmērītā vērtība nedrīkst pārsniegt AEC
                      nominālo vērtību (1) vairāk kā par 6 %.
               
            
                  Svērtais energopatēriņš
               
               
                  Izmērītā vērtība nedrīkst pārsniegt Et
                      nominālo vērtību vairāk kā par 6 %.
               
            
                  Svērtā kondensācijas efektivitāte
               
               
                  Izmērītā vērtība nedrīkst būt mazāka par Ct
                      nominālo vērtību vairāk kā par 6 %.
               
            
                  Svērtais programmas laiks
               
               
                  Izmērītā vērtība nedrīkst pārsniegt Tt
                      nominālās vērtības vairāk kā par 6 %.
               
            
                  Energopatēriņš izslēgtajā un ieslēgtajā režīmā
               
               
                  Energopatēriņa izmērītā vērtība Po
                      un Pl
                     , kas ir lielāka par 1,00 W, nedrīkst pārsniegt nominālo vērtību vairāk kā par 6 %. Energopatēriņa izmērītā vērtība Po
                      un Pl
                     , kas ir mazāka par vai līdzvērtīga 1,00 W, nedrīkst pārsniegt nominālo vērtību vairāk kā par 0,10 W.
               
            
                  Ieslēgtā režīma ilgums
               
               
                  Izmērītā vērtība nedrīkst pārsniegt Tl
                      nominālo vērtību vairāk kā par 6 %.
               
            
         (1)  “Nominālā vērtība” ir ražotāja deklarētā vērtība. 6 % nenoteiktība mērījumos ir pašreizējā pieņemamā testēšanas laboratorijas kļūda, mērot deklarētos parametrus ar jauno mērīšanas metodi, ko izmanto saistībā ar jaunajām marķēšanas/ekodizaina prasībām, ietverot pilnas un daļējas noslodzes ciklus.
   
   
      IV PIELIKUMS
      
         Kritēriji
      
      Laikā, kad šī regula stājas spēkā, labākā tirgū pieejamā tehnoloģija mājsaimniecības veļas žāvētājiem, vērtējot pēc energopatēriņa un akustiskā trokšņa emisijas gaisā žāvēšanas laikā standarta kokvilnas programmai, ir noteikta šādi:
      
                  1.
               
               
                  Ventilācijas tipa mājsaimniecības veļas žāvētājs ar nominālo ietilpību 3 kg:
                  
                              a)
                           
                           
                              energopatēriņš: 1,89 kWh/ciklā standarta kokvilnas ciklam pilnā noslodzē, kas atbilst aptuveni 247 kWh/gadā (1);
                           
                        
                              b)
                           
                           
                              akustiskā trokšņa emisija gaisā: 69 dB.
                           
                        
            
                  2.
               
               
                  Ventilācijas tipa mājsaimniecības veļas žāvētājs ar nominālo ietilpību 5 kg:
                  
                              a)
                           
                           
                              energopatēriņš: 2,70 kWh/ciklā standarta kokvilnas ciklam pilnā noslodzē, kas atbilst aptuveni 347 kWh/gadā (1);
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
                  3.
               
               
                  Ar gāzi darbināms ventilācijas tipa veļas žāvētājs ar nominālo ietilpību 5 kg:
                  
                              a)
                           
                           
                              gāzes energopatēriņš: 3,25 kWhGas/ciklā, kas ir ekvivalents 1,3 kWh standarta kokvilnas ciklam pilnā noslodzē. Dati par gada energopatēriņu nav pieejami;
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
                  4.
               
               
                  Kondensācijas tipa mājsaimniecības veļas žāvētājs ar nominālo ietilpību 5 kg:
                  
                              a)
                           
                           
                              energopatēriņš: 3,10 kWh/ciklā standarta kokvilnas ciklam pilnā noslodzē, kas atbilst aptuveni 396 kWh/gadā (1);
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
                  5.
               
               
                  Ventilācijas tipa mājsaimniecības veļas žāvētājs ar nominālo ietilpību 6 kg:
                  
                              a)
                           
                           
                              energopatēriņš: 3,84 kWh/ciklā standarta kokvilnas ciklam pilnā noslodzē, kas atbilst aptuveni 487 kWh/gadā (1);
                           
                        
                              b)
                           
                           
                              akustiskā trokšņa emisija gaisā: 67 dB.
                           
                        
            
                  6.
               
               
                  Kondensācijas tipa mājsaimniecības veļas žāvētājs ar nominālo ietilpību 6 kg:
                  
                              a)
                           
                           
                              energopatēriņš: 1,58 kWh/ciklā standarta kokvilnas ciklam pilnā noslodzē, kas atbilst aptuveni 209 kWh/gadā (1);
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
                  7.
               
               
                  Ventilācijas tipa mājsaimniecības veļas žāvētājs ar nominālo ietilpību 7 kg:
                  
                              a)
                           
                           
                              energopatēriņš: 3,9 kWh/ciklā standarta kokvilnas ciklam pilnā noslodzē, kas atbilst aptuveni 495 kWh/gadā (1);
                           
                        
                              b)
                           
                           
                              akustiskā trokšņa emisija gaisā: 65 dB.
                           
                        
            
                  8.
               
               
                  Ar gāzi darbināms ventilācijas tipa veļas žāvētājs ar nominālo ietilpību 7 kg:
                  
                              a)
                           
                           
                              gāzes energopatēriņš: 3,4 kWhGas/ciklā, kas ir ekvivalents 1,36 kWh standarta kokvilnas ciklam pilnā noslodzē. Dati par gada energopatēriņu nav pieejami;
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
                  9.
               
               
                  Kondensācijas tipa mājsaimniecības veļas žāvētājs ar nominālo ietilpību 7 kg:
                  
                              a)
                           
                           
                              energopatēriņš: 1,6 kWh/ciklā standarta kokvilnas ciklam pilnā noslodzē, kas atbilst aptuveni 211 kWh/gadā (1);
                           
                        
                              b)
                           
                           
                              akustiskā trokšņa emisija gaisā: 65 dB.
                           
                        
            
                  10.
               
               
                  Ventilācijas tipa mājsaimniecības veļas žāvētājs ar nominālo ietilpību 8 kg:
                  
                              a)
                           
                           
                              energopatēriņš: 4,1 kWh/ciklā standarta kokvilnas ciklam pilnā noslodzē, kas atbilst aptuveni 520 kWh/gadā (*);
                           
                        
                              b)
                           
                           
                              akustiskā trokšņa emisija gaisā: 65 dB.
                           
                        
            
                  11.
               
               
                  Kondensācijas tipa mājsaimniecības veļas žāvētājs ar nominālo ietilpību 8 kg:
                  
                              a)
                           
                           
                              energopatēriņš: 2,30 kWh/ciklā standarta kokvilnas ciklam pilnā noslodzē, kas atbilst aptuveni 297 kWh/gadā (*);
                           
                        
                              b)
                           
                           
                              akustiskā trokšņa emisija gaisā: nav zināma.
                           
                        
            
         (1)  Aprēķināts, ņemot vērā 160 žāvēšanas ciklus gadā ar energopatēriņu standarta kokvilnas programmai daļējā noslodzē, kas atbilst 60 % energopatēriņa pilnā noslodzē, un papildu energopatēriņu gadā mazjaudas režīmā 13,5 kWh apmērā.